Gelaran raja-raja British

Gelaran atau rujukan kehormat raja-raja British telah berbeza-beza selama bertahun-tahun. Gelaran tepat seseorang raja British dipilih dan diisytiharkan oleh raja yang memerintah, selaras dengan Akta Gelaran Diraja 1953 British. Raja sekarang, Raja Charles III, diisytiharkan oleh Majlis Privi (bagi pihak baginda) pada tahun 2022 untuk menaiki takhta dengan gelaran secara rasmi dalam dua bahasa:

* dalam Inggeris: 
* dalam Latin: 

Berikut ialah gelaran sekarang dalam bahasa Melayu (tidak rasmi):

## Sejarah
Raja-raja Anglo-Saxon England menggunakan berjenis-jenis gelaran, seperti *King of the Anglo-Saxons* 'Raja Anglo-Saxon' dan *King of the English* 'Raja Orang Inggeris'. Sesetengah raja menggunakan variasi yang lebih megah; contohnya, Edred menggunakan *King of the Anglo-Saxons, Northumbrians, pagans and Britons* 'Raja Orang Anglo-Saxon, Northumbria, pagan dan Briton'. Gelaran-gelaran ini kadangkala diikuti julukan yang muluk-muluk; contohnya, Æthelstan dahulunya *King of the English, raised by the right hand of the Almighty to the Throne of the whole Kingdom of Britain* 'Raja Orang Inggeris, diangkat oleh tangan kanan Yang Maha Kuasa ke Takhta seluruh Kerajaan Britain'.

Di Scotland, gelaran raja yang diutamakan ialah "King/Queen of Scots" dan bukannya "Scotland".

William I, raja Norman pertama England, ringkasnya menggunakan *King of the English* 'Raja Orang Inggeris'. Penggantinya, William II, adalah yang pertama yang konsisten menggunakan *by the Grace of God* 'dengan Rahmat Tuhan'. Henry I menambahkan *Duke of the Normans* 'Duke Orang Norman' pada tahun 1121, walaupun baginda telah merampas Normandy daripada abangnya Robert pada tahun 1106. Pada tahun 1152, Henry II memperoleh banyak lagi tanah Perancis dengan mengahwini Eleanor dari Aquitaine; tidak lama selepas itu, baginda menambah *Duke of the Aquitanians* 'Duke Orang Aquitaine' dan *Count of the Angevins* 'Count Angevin' pada gelarannya.

"King of the English", "Duke of the Normans", "Duke of the Aquitanians" dan "Count of the Angevins" masih digunakan sehinggalah Raja John menaiki takhta pada tahun 1199, semasa mereka bertukar kepada *King of England* 'Raja England', *Duke of Normandy* 'Duke dari Normandy', *Duke of Aquitaine* 'Duke dari Aquitaine' dan *Count of Anjou* 'Count dari Anjou'. John, selepas itu, sudah pun dinamakan pemerintah Ireland; oleh itu, baginda menambahkan *Lord of Ireland* pada gelarannya.

Pada tahun 1204, England hilang kedua-dua Normandy dan Anjou. Walaupun begitu, mereka tidak melepaskan gelaran-gelaran yang berkaitan sehingga tahun 1259**.** Jajahan Perancis sekali lagi menjadi subjek pertikaian selepas kemangkatan Raja Perancis Charles IV pada tahun 1328**.** Edward III menuntut takhta Perancis, mengatakan bahawa ia sepatutnya turun kepadnya melalui ibunya, Isabella, adik Charles IV. Namun di Perancis, takhta tidak boleh diwarisi oleh atau melalui seorang perempuan. Edward III mula menggunakan gelaran *King of France* 'Raja Perancis' (menghapuskan "Duke of Aquitaine") selepas tahun 1337**.** Pada tahun 1340, beliau memasuki Perancis, di mana beliau diumumkan secara rasmi sebagai Raja. Pada tahun 1360, bagaimanapun, beliau bersetuju untuk menyerahkan gelarannya kepada penuntut Perancis. Biar beliau berhenti menggunakan gelaran tersebut dalam dokumen undang-undang, beliau tidak pernah dengan rasminya menyurat Raja Perancis untuk mengesahkan penghapusan tersebut. Pada tahun 1369, Edward III mula menggunakan semula gelaran itu, mendakwa bahawa Perancis telah melanggar perjanjian mereka.

Henry V menyerang Perancis tetapi bersetuju dengan Perjanjian Troyes, yang mana baginda diiktiraf sebagai Waris dan Pemangku Perancis, pada tahun 1420**.** Baginda mangkat pada tahun 1422, digantikan oleh anak lelakinya yang masih bayi, yang kemudiannya menjadi Henry VI. Segera selepas naik takhta, Henry VI juga mewarisi takhta Perancis. Namun, menjelang tahun 1450-an, England kehilangan semua jajahan di Perancis, kecuali Calais. Tuntutan kepada gelaran "Raja Perancis" bagaimanapun tidak diserahkan sehinggalah penubuhan United Kingdom of Great Britain and Ireland pada tahun 1801, pada masa itu monarki Perancis telah digulingkan oleh Revolusi Perancis.

Selepas 1422, gelaran diraja tidak berubah selama hampir seabad. Walau bagaimanapun, banyak pindaan dibuat semasa pemerintahan Henry VIII. Selepas Henry menulis buku menentang Martin Luther, Paus Leo X membalas baginda dengan gelaran *Defender of the Faith* 'Pembela Iman'. Selepas berbalah dengan Kepausan mengenai perkahwinannya dengan Catherine dari Aragon, Henry VIII berpisah daripada Gereja Roman Katolik, menubuhkan Gereja England pada tahun 1533. Paus Paul III menarik balik gelaran "Pembela Iman" tetapi Henry tetap menggunakannya. Pada tahun 1535, Henry menambahkan *of the Church of England in Earth, under Jesus Christ, Supreme Head* 'daripada Gereja England di Bumi, di bawah Yesus Kristus, Ketua Tertinggi' dalam gelarannya pada tahun 1535; rujukan kepada Gereja Ireland ditambah pada tahun 1536. Sementara itu, selepas dinasihatkan bahawa ramai orang Ireland menganggap paus itu pemerintah alam yang sebenar di negeri mereka, dan raja England hanya bertindak sebagai wakil semata-mata, Henry VIII menukarkan "Lord of Ireland" kepada "Raja Ireland" pada tahun 1542. Semua perubahan yang dibuat oleh Henry VIII disahkan oleh akta Parlimen Inggeris yang diluluskan pada tahun 1544.

Mary I, puteri Katolik Henry VIII, menggugurkan *of the Church of England and also of Ireland in Earth Supreme Head* 'daripada Gereja England dan juga Ireland dalam Bumi Ketua Tertinggi' pada tahun 1553, menggantikannya dengan "etc." atau "dan lain-lain", tetapi frasa itu kekal dalam gelaran rasmi sehinggalah Akta Parlimen mengubahnya pada tahun 1555. Sementara itu Mary telah berkahwin dengan putera Sepanyol Felipe. Raja dan ratu ini menggunakan gelaran bersama, *King and Queen of England and France, Naples, Jerusalem and Ireland, Defenders of the Faith, Princes of Spain and Sicily, Archdukes of Austria, Dukes of Milan, Burgundy and Brabant, Count and Countess of Habsburg, Flanders and Tyrol* 'Raja dan Ratu England dan Perancis, Naples, Jerusalem dan Ireland, Pembela Iman, Penguasa Sepanyol dan Sicily, Archduke Austria, Duke Milan, Burgundy dan Brabant, Count dan Countess Habsburg, Flanders dan Tyrol', mengakui kedua-dua gelaran Mary dan Philip. Perubahan dibuat lagi selepas Felipe menjadi Raja Sepanyol dan Sicily selepas bapanya turun takhta.

Apabila Elizabeth I yang Protestan menaiki takhta, baginda menggunakan *Queen of England, France and Ireland, Defender of the Faith, etc.* 'Ratu England, Perancis dan Ireland, Pembela Iman, dll.' yang lebih mudah. Bahagian "dan lain-lain" kerana baginda berharap dapat semula kuasanya ke atas gereja tetapi ia tidak pernah berlaku.

Selepas James VI dari Scotland, menaiki takhta Inggeris, gelaran rasmi bertukar kepada *King of England, Scotland, France and Ireland, Defender of the Faith, etc.* 'Raja England, Scotland, Perancis dan Ireland, Pembela Iman, dll.'; bondanya Mary, Ratu Scotland, pernah menuntut gelaran ini (dengan turutan berbeza, bersama dengan François II dari Perancis, kemudian dengan bapa raja itu, Lord Darnley), tetapi dia dihukum mati oleh Elizabeth I. Pada tahun 1604, James VI mengisytiharkan kebenaran mengguna *King of Great Britain* 'Raja Great Britain' daripada *King of England dan Scotland* 'Raja England dan Scotland'. Gelaran baru ini, walaupun biasa digunakan untuk merujuk kepada Raja, tidak pernah diluluskan oleh undang-undang; oleh itu, ia tidak ditulis pada dokumen undang-undang. Walau bagaimanapun, ia dicapkan pada syiling.

## Penyatuan dan berikutnya
Kerajaan England dan Scotland rasminya disatukan menjadi Kerajaan Great Britain pada tahun 1707 oleh Akta Penyatuan. Ratu Anne pun memakai gelaran *Queen of Great Britain, France and Ireland, Defender of the Faith, etc.* 'Ratu Great Britain, Perancis dan Ireland, Pembela Iman, dll.'. Ia digunakan sehingga 1801, bilamana Great Britain dan Ireland digabungkan menjadi United Kingdom. George III sempat menggugurkan kedua-dua Perancis dan "dll." daripada gelaran diraja. Baginda dicadangkan untuk memakai gelaran "Maharaja" tetapi baginda menolak. Sebaliknya, gelaran itu menjadi *King of the United Kingdom of Great Britain and Ireland, Defender of the Faith* 'Raja United Kingdom of Great Britain dan Ireland, Pembela Iman'.

Gelaran yang digunakan oleh Victoria dalam pengisytiharannya kepada "Putera, Ketua dan Rakyat India" pada tahun 1858 ialah: "Victoria, dengan Rahmat Tuhan United Kingdom of Great Britain dan Ireland, dan Koloni dan Tanggungannya di Eropah , Asia, Afrika, Amerika, dan Australasia, Ratu, Pembela Iman".

Pada tahun 1876 "Maharani India" ditambahkan kepada gelaran Ratu Victoria dengan Akta Gelaran Diraja 1876, supaya Ratu United Kingdom, pemerintah seluas-luas empayar, tidak lebih rendah kedudukannya berbanding puterinya sendiri, Victoria, yang telah berkahwin dengan pewaris Empayar Jerman (sebuah empayar yang perlu menubuhkan monarki persekutuan yang mana beberapa orang raja ingin mengekalkan gelaran diraja mereka walaupun mereka di bawah pemerintah lain). Pengganti Ratu Victoria, Edward VII, menukar gelarannya pada tahun 1901, dengan Akta Gelaran Diraja, untuk mencerminkan jajahan-jajahan United Kingdom yang lain, menambahkan *and of the British Dominions beyond the Seas* 'dan Dominion British di seberang Laut' selepas "Ireland". Dalam penggunaan umum raja kemudiannya dipanggil Raja Maharaja, terutamanya di jajahan-jajahan Mahkota seberang laut dan di India British dan kerajaan-kerajaan kecil India.

## Dominion dan alam Komanwel
Pada tahun 1922, Negara Bebas Ireland merdeka. Pada tahun 1927, Akta Gelaran Diraja dan Parlimen 1927 menukar perihalan "Kerajaan Bersatu Great Britain dan Ireland dan Dominion British di seberang Laut" kepada *of Great Britain, Ireland and the British Dominions beyond the Seas* 'Great Britain, Ireland dan Dominion British di seberang Laut'. Akta 1927 ini juga penting kerana membuka pintu kepada dominion-dominion (kemudiannya alam Komanwel) untuk memperoleh hak untuk menentukan gelaran mereka untuk raja, hak yang pertama kali dilaksanakan pada tahun 1953.

Gelaran "Maharaja India" digugurkan daripada gelaran diraja pada tahun 1948 selepas kemerdekaan India dan Pakistan setahun sebelumnya, walaupun Raja George VI tetap menjadi raja dominion India sehingga 1950, ketika mana ia menjadi sebuah republik dalam Komanwel. Dominion Pakistan wujud antara 1947 dan 1956, apabila ia juga menjadi sebuah republik dalam Komanwel. Begitu juga, walaupun republik Ireland diasaskan pada tahun 1949, "Great Britain dan Ireland" tidak digantikan dengan "Great Britain dan Ireland Utara" sehinggalah tahun 1953. Pada tahun yang sama frasa "Ketua Komanwel" juga ditambah, dan *British Dominions beyond the Seas* telah digantikan dengan *other Realms and Territories* 'Alam-Alam dan Wilayah-Wilayah lain'. Oleh itu, gelaran raja sekarang ialah *By the Grace of God, of the United Kingdom of Great Britain and Northern Ireland and of His other Realms and Territories King, Head of the Commonwealth, Defender of the Faith* 'Dengan Rahmat Tuhan, United Kingdom of Great Britain dan Ireland Utara dan Alam-Alam dan Wilayah-Wilayahnya yang lain Raja, Ketua Komanwel, Pembela Iman'.

Juga pada tahun 1953, gelaran yang berasingan telah diterima pakai untuk setiap alam di mana raja memerintah (alam Komanwel). Kebanyakan alam menggunakan bentuk "Ratu ... dan Alam-Alam dan Wilayah-Wilayahnya yang lain, Ketua Komanwel", meninggalkan gelaran "Pembela Iman". Australia, New Zealand dan Kanada semua menyertakan rujukan kepada United Kingdom serta "Pembela Iman" tetapi cuma Kanada yang masih menggunakan bentuk ini. (Australia menggugurkan kedua-dua United Kingdom dan "Pembela Iman" pada tahun 1973; New Zealand menggugurkan yang pertama pada tahun 1974.) Kanada juga menerbitkan gelaran rasmi dalam bahasa Perancis.

## Senarai perubahan kepada gelaran diraja
Pengisytiharan Elizabeth II, pada tahun 1953, dibuat dalam bahasa Inggeris dan dalam bahasa Latin.

* dalam Inggeris: **
* dalam Latin: 
* dalam Melayu:

Gelaran rasmi raja-raja terdahulu ditunjukkan berikut. Ketua negara yang tidak memerintah sebagai raja atau permaisuri ditunjukkan dalam huruf *condong*.

### Raja Inggeris

*  Pada tahun 1521 Inggeris menggantikan bahasa Latin sebagai bahasa rasmi gelaran pemerintah.
*  ... "dan dari Gereja England dan juga Ireland di Bumi Ketua Tertinggi" digugurkan daripada penggunaan rasmi pada awal tahun 1554 (pengguguran ini diluluskan kemudian oleh akta Parlimen yang dipersetujui pada 16 Jan 1555)

### Raja Scotland
Gelaran terawal yang terakam bagi raja-raja di tempat yang kini dipanggil Scotland berbeza-beza: kadangkala ia *King of the Picts* 'Raja Pict', kadangkala *King of Fortriu* 'Raja Fortriu', dan kadangkala *King of Alba* 'Raja Alba'. Selepas tahun 900 barulah gelaran yang terakhir tadi menjadi standard. Dari pemerintahan David I, gelaran itu menjadi sama ada "*rex Scottorum*" ("Raja Scot") atau "*rex Scotiae*" ("Raja Scotland"). "Raja Scot" adalah yang paling lazim tetapi "Raja Scotland" kadangkala digunakan. James VI dan I mengisytiharkan diri baginda "Raja Great Brittaine, Perancis dan Ireland" melalui Pengisytiharan Diraja tetapi ini tidak diterima oleh Parlimen Inggeris. Tiga raja terakhir Scotland—William II (William III dari England), Mary II dan Anne—semuanya menggunakan *King/Queen of Scotland* 'Raja/Ratu Scotland' dan bukannya *of Scots* 'dari Scots'.

### Raja Inggeris dan Scotland

### Raja-raja British
Jika terdapat kedua-dua versi bahasa Latin dan Inggeris, kedua-duanya dianggap sama dengan satu sama lain. Satu versi bukannya terjemahan langsung satu lagi versi.

## Lihat juga

* Gelaran raja-raja Melayu

## Catatan


## Rujukan